Mr. Moonlight (სიმღერა)

Mr. Moonlight — როი ლი ჯონსონის სიმღერა. მისი ცნობილი ვერსია ჩაიწერა ჯგუფ The Beatles-ის მიერ. იგი შეტანილია ალბომში Beatles for Sale, რომელიც გამოვიდა 1964 წელს.

სხვადასხვა ვერსია

სიმღერის პირველი ცნობილი განსხვავებული ვერსია ჩაწერალ ბლუზ-პიანისტმა Piano Red-მა, "Dr. Feelgood and the Interns"-ის სახელით. იგი გამოვიდა სინგლ  "Dr. Feelgood"-ზე, 1962 წელს.
 ჩანაწერი ბრიტანული რიტმ-ენდ-ბლუზის მოყვარულებში საკულტო სტატუსით სარგებლობს.

The Hollies-მა ასევე ჩაწერა სიმღერის საკუთარი ვარიანტი. 1963 წელს იგი The Merseybeats-მაც ჩაწერა. უკანასკნელი ვარიანტი 1964 წლის 18 აპრილს ვანკუვერის CFUN-ის ჩარტში მოხვდა. ესპანურენოვანი ვერსია მექსიკურმა ვოკალურმა ტრიო Los Apson Boys-მა ჩაწერა, "Triste Luna"-ს სახელწოდებით.

The Beatles-ის ვერსია

The Beatles სიმღერას ჩაწერამდე საკონცერტო გამოსვლების დროს ასრულებდა. ჩაწერილ ვერსიაში შეიმჩნევა ლათინური სტილისტიკის პერკუსია, ვოკალური ჰარმონიები და, რაც უცნაურია, სოლო ორგანზე. ჯონ ლენონი ასრულებს წამყვან ვოკალს, პოლ მაკ-კარტნი და ჯორჯ ჰარისონი კი ბეკ-ვოკალს.

ჩაწერა

The Beatles-მა სიმღერა 1964 წლის ორ სხვადასხვა დღეს ჩაწერა. პირველი იყო 14 აგვისტო (ოთხი დუბლით, რომელთაგან პირველი და მეოთხე მოხვდა Anthology 1-ში). 18 ოქტომბრის დუბლებს შორის უკანასკნელ ორში მაკ-კარტნი ორგანზე უკრავს.

პერსონალი

 ჯორჯ ჰარისონი – ჰარმონიული ვოკალები, წამყვანი გიტარა, ჯემბე
 ჯონ ლენონი – ვოკალი, აკუსტიკური რიტმული გიტარა
 პოლ მაკ-კარტნი – ბეკ-ვოკალი, ბას-გიტარა, ჰემონდის ორგანი
 რინგო სტარი – პერკუსია

 სქოლიო 

კატეგორია:The Beatles-ის სიმღერები
კატეგორია:1962 წლის სიმღერები
კატეგორია:1962 წლის სინგლები
კატეგორია:The Hollies-ის სიმღერები